b'\n_START_ARTICLE_\nLisa Nowak\n_START_SECTION_\nRikosep\xc3\xa4ilyt\n_START_PARAGRAPH_\nNowak pid\xc3\xa4tettiin lentoasemalla Floridan Orlandossa 5. helmikuuta 2007. _NEWLINE_Nowakilla oli ollut romanttinen suhde laivaston komentaja William Oefeleiniin, mutta koki, ett\xc3\xa4 h\xc3\xa4nen kanssaan miehen suosiosta kilpaili Colleen Shipman. H\xc3\xa4n ajoi kotoaan 1\xc2\xa0600 kilometri\xc3\xa4 Orlandoon voidakseen tavata Shipmanin kasvokkain. Nowak yritti siepata Shipmanin, mutta t\xc3\xa4m\xc3\xa4 p\xc3\xa4\xc3\xa4si pakoon._NEWLINE_Nowakilla oli ollut mukanaan pippurisuihke, veitsi sek\xc3\xa4 suuria j\xc3\xa4tes\xc3\xa4kkej\xc3\xa4. Astronautti itse kuitenkin v\xc3\xa4itt\xc3\xa4\xc3\xa4 vain halunneensa keskustella Shipmanin kanssa. Aluksi Nowakia ep\xc3\xa4iltiin vain pahoinpitelyst\xc3\xa4 ja automurron yrityksest\xc3\xa4, mutta h\xc3\xa4nelle vaadittiin syytett\xc3\xa4 my\xc3\xb6s murhan yrityksest\xc3\xa4. Syytt\xc3\xa4j\xc3\xa4 p\xc3\xa4\xc3\xa4tti my\xc3\xb6hemmin j\xc3\xa4tt\xc3\xa4\xc3\xa4 t\xc3\xa4m\xc3\xa4n syytteen, mutta Nowak on yh\xc3\xa4 vastuussa v\xc3\xa4h\xc3\xa4isemmist\xc3\xa4 rikoksista._NEWLINE_7. maaliskuuta 2007, kuukausi kidnappausyrityst\xc3\xa4 my\xc3\xb6hemmin, NASA erotti Nowakin.'